01/07/2020 | Administración LocalMunicipal
Padrón
Anuncio aprobación bases do procedemento de selección para a provisión temporal dun peón do servizo de conservación do medio ambiente do Concello de Padrón e convocatoria do mesmo

ANUNCIO: APROBACIÓN DAS BASES QUE REXERÁN O PROCEDEMENTO DE SELECCIÓN, EXPTE.05/2020-SPLT, PARA A PROVISIÓN DUN POSTO DE TRABALLO DE PEÓN DO SERVIZO DE CONSERVACIÓN DO MEDIO AMBIENTE DO CONCELLO DE PADRÓN E CONVOCATORIA DO MESMO. En cumprimento do establecido no artigo 97 da Lei 7/1985, de 2 de abril, de bases de réximen local, faise público que por Decreto do Alcalde número 434/2020, do 25 xuño, aprobáronse as bases que rexerán o procedemento de selección número 05/2018-SPLT, para a provisión temporal de dous postos de traballo de peóns do servizo de conservación do medio ambiente do Concello de Padrón, en réxime de dereito laboral temporal, mediante o sistema de concurso de méritos e convocouse o correspondente procedemento. Contra a presente resolución que pon fin á vía administrativa poderase interpoñer, potestativamente, recurso de reposición ante o Alcalde do Concello de Padrón, no prazo dun mes contado desde o día de publicación do anuncio no Taboleiro de anuncios da Casa do Concello e na páxina web do mesmo, ou ben, directamente, recurso contencioso-administrativo ante o Xulgado do Contencioso-administrativo no prazo de dous meses contados desde a mesma data, sen perxuízo de que se poida interpoñer calquera outro recurso que se estime pertinente. O texto íntegro das bases aprobadas insértase a continuación: << BASES QUE REXERÁN O PROCEDEMENTO DE SELECCIÓN PARA A PROVISIÓN TEMPORAL DUN POSTO DE TRABALLO DE PEÓN DO SERVIZO DE CONSERVACIÓN DO MEDIO AMBIENTE DO CONCELLO DE PADRÓN, EN RÉXIME DE DEREITO LABORAL TEMPORAL, MEDIANTE O SISTEMA DE CONCURSO, EXPTE.05/2020-SPLT.1. OBXECTO.1.1 É obxecto das presentes bases a regulación do procedemento de selección, mediante o sistema de concurso de méritos, para a provisión con carácter temporal dun (1) posto de traballo de peón do servizo de conservación do medio ambiente do Concello de Padrón, co obxecto de realizar actuacións encamiñadas á prevención e defensa contra os incendios forestais, á planificación preventiva, á valorización forestal, á sivilcultura, á limpeza de montes e a xestión da biomasa, ao mantemento de espazos naturais e zonas verdes como rozas, corta de herbas, podas, recortes de arbustos, rareo, recollida de residuos, control da execución da limpeza de fincas, etc.1.2. O procedemento regulado nestas bases rexerase pola normativa básica estatal constituída polo Texto refundido da Lei do estatuto básico do empregado público, aprobado polo Real decreto lexislativo 5/2015 de 30 de outubro (TREBEP), a Lei 7/1985, do 2 de abril, reguladora das bases de réxime local (LBRL), o Real decreto lexislativo 781/1986, do 18 de abril, polo que se aproba o texto refundido das disposicións legais vixentes en matéria de réxime local (TRRL), a normativa autonómica de aplicación constituída pola Lei 2/2015 do 29 de abril, de función pública de Galicia (LFPG), Decreto 95/1991, do 20 de marzo, polo que se aproba o regulamento de selección de persoal ao servizo da comunidade autónoma de Galicia e Lei 5/1997, do 22 de xullo, de administración local de Galicia (LALG), e, supletoriamente, polo Real decreto 364/1995, do 10 de marzo, polo que se aproba o regulamento xeral de ingreso do persoal ao servizo da Administración xeral do estado e de provisión de postos de traballo e promoción profesional dos funcionarios civís da Administración xeral do estado e demais lexislación concordante de aplicación. Asemade e dado que os gastos derivados da contratación do persoal que resulte seleccionado están financiados pola Consellería de Economía, Emprego e Industria ao abeiro da Orde do 20 de decembro de 2019 pola que se establecen as bases que regulan as axudas e subvencións para o fomento do emprego no medio rural (APROL rural) e se procede a súa convocatoria para o exercicio do ano 2020, serán de aplicación as bases reguladoras deste programa e as Resolucións de concesión da subvención e posterior modificación parcial do 11 e 16 de xuño de 2020, respectivamente.2. TIPO E DURACIÓN DO CONTRATO.2.1. O contrato de traballo que se formalizará coa persoa seleccionada seguirá o modelo establecido ao efecto pola Consellería de Economía, Emprego e Industria, será de carácter temporal coas cláusulas específicas de traballos de interese social, na modalidade de obra ou servizo determinado previsto no artigo 15.1. a) do Real decreto lexislativo 2/2015, de 23 de outubro, polo que se aproba o texto refundido do Estatuto dos traballadores (TRET), e no artigo 2 do Real decreto 2720/1998, de 18 de decembro, polo que se desenvolve o artigo 15 do Estatuto dos traballadores en materia de contratos de duración determinada, lexislación que lle será aplicable sen perxuízo do disposto na lexislación que sexa de aplicación ao persoal ao servizo das Administracións públicas e especialmente á administración local.2.2. A duración do contrato estenderase desde o 6 de xullo do 2020 ao 5 de abril do 2021, ambos incluídos.3. XORNADA LABORAL E RETRIBUCIÓNS.3.1. A xornada laboral será trinta e sete horas e media (37,5) à semana en horario de mañá, de luns a venres.3.2. A retribución bruta mensual do posto será a seguinte: • Salario bruto/mes, incluída a parte proporcional das pagas extraordinarias: 1.108,33 €. • Indemnización fin contrato: 332,50 €. 4. CARACTERÍSTICA DO POSTO DE TRABALLO. As características do posto de traballo de peón do servizo de conservación do medio ambiente son: a) Número de postos de traballo: un (1). b) Clase: persoal laboral temporal. c) Nivel de titulación mínimo esixido: non se esixe. d) Denominación do posto: peón do servizo de conservación do medio ambiente. e) Funcións: prevención e defensa contra os incendios forestais, planificación preventiva, valorización forestal, sivilcultura, limpeza de montes e xestión da biomasa, mantemento de espazos naturais e zonas verdes como rozas, corta de herbas, podas, recortes de arbustos, rareo, recollida de residuos, control da execución da limpeza de fincas, etc f) Categoría: peón. g) Grupo de cotización: 10. h) Convenio colectivo aplicable: Convenio colectivo para o sector de actividades forestais publicado no Boletín Oficial do Estado número 165 do 11 de xullo do 2019.5. REQUISITOS DAS E DOS ASPIRANTES. Para tomar parte no proceso selectivo, os e as aspirantes deberán reunir os seguintes requisitos, referidos como máximo á data de publicación das presentes bases no Taboleiro de Anuncios e na páxina web do Concello de Padrón (www.padron. gal): a) Ser español ou nacional dalgún dos estados menbros da Unión Europea ou nacional dalgún Estado ao que en virtude dos tratados internacionais celebrados pola Unión Europea e ratificados por España lle sexa de aplicación a libre circulación de traballadoras ou traballadores. A tal efecto e en cumprimento do regulado no artigo 57 da TREBEP, terán a mesma consideración, calquera que sexa a súa nacionalidade, a/ou cónxuxe das persoas españolas ou das nacionais doutros Estado membros da Unión Europea, sempre que non estén separados de dereito, e os seus descendentes e os do seu cónxuxe, sempre que non estén separados de dereito, sexan menores de vinteún anos ou maiores de dita idade dependentes, así como as persoas estranxeiras con residencia legal en España. b) Ter cumpridos os dezaseis (16) anos de idade e non ter acadado a idade máxima de xubilación forzosa. c) Posuír a capacidade funcional para o desempeño das tarefas propias do posto de traballo. d) Non estar afectada/o por ningún dos motivos de incompatibilidade recollidos na lexislación vixente sobre incompatibilidades do persoal ao servizo das administracións públicas. e) Non ter sido separada/o mediante expediente disciplinario do servizo de calquera das administracións públicas ou dos órganos constitucionais ou estatutarios das comunidades autónomas, nin atoparse en inhabilitación absoluta ou especial para empregos ou cargos públicos por resolución xudicial, ou para exercer funcións similares ás que se desempeñaba no caso do persoal laboral, no cal fose separado ou inhabilitado. No caso de ser nacional doutro Estado, non estar inhabilitado ou en situación equivalente que impida, no seu Estado, nos mesmos termos, o acceso ao emprego público. f) Ser persoas desempregadas inscritas no Servizo Público de Emprego de Galicia como demandantes non ocupados e estar dispoñibles para o emprego. Estos requisitos deberán manterse no momento da formalización do contrato de traballo. g) Non ter sido contratada, por un período igual ou superior a nove (9) meses, con cargo ás axudas concedidas no ano 2019 pola Consellería de Economía, Emprego e Industria no ámbito de colaboración coas entidades locais e coas entidades sen ánimo de lucro, en matería de políticas activas de emprego, para a contratación de persoas traballadoras desempregadas.6. OFERTA DE EMPREGO AO SERVIZO PÚBLICO DE EMPREGO.6.1. De acordo ao esixido no artigo 14.3 da Orde do 20 de decembro de 2019 remitirase oferta de emprego ao Servizo Público de Emprego para os efectos de que remitan as ou os candidatos que reúnan os requisitos establecidos nas presentes bases e que ademais deberán pertencer a algún dos colectivos enumerados no parágrafo 5 do mesmo artigo. Asemade as presentes bases serán publicadas no Taboleiro de anuncios electrónico e no da Casa do Concello e na páxina web do Concello de Padrón (www.padron. gal). 6.2. Remitida a relación de persoas aspirantes así como os currículum vitae de todas elas por parte do Servizo Público de Emprego, o Tribunal reunirase nunha ou no número de sesións que resulten necesarias, que non serán públicas, para os efectos de valorar os méritos alegados e debidamente acreditados por cada unha ou un dos presentados. O resultado da valoración farase público, mediante a súa exposición no Taboleiro de anuncios electrónico e no da Casa do Concello e na páxina web do mesmo (www.padron. gal). 7. NOMEAMENTO E COMPOSICIÓN DO TRIBUNAL CALIFICADOR.7.1. Conforme ao estipulado nos artigos 60 do TREBEP, 59º.2 da LFPG e 71.4 do Convenio colectivo do persoal ao servizo do Concello de Padrón, estará composto polas e polos seguintes membros e os seus correspondentes suplentes: a) Presidente: María del Carmen Rodríguez Rey, directora de formación e emprego do Concello de Padrón. Suplente: Julia Blanco Fernández, educadora familiar do Concello de Padrón. b) Secretario, que actuará con voz pero sen voto: Sonia María Méndez Castaño, auxiliar-administrativa do Concello de Padrón. Suplente: Yusra Webster Slaughter, auxiliar-administrativa do Concello de Padrón. c) Vogais: i. María José Jamardo Castro, orientadora laboral do Concello de Padrón. Suplente: Purificación Regueira Vázquez, traballadora social do Concello de Padrón. ii. Domingo Sánchez-Guisande Rubianes, xefe de equipo do grupo de emerxencias supramunicipais do Concello de Padrón. Suplente: José Manuel Dios Bouzas, xefe de equipo do grupo de emerxencias supramunicipais do Concello de Padrón. iii. Eva Catalina Prots Arriada, coordinadora de voluntariado do Concello de Padrón. Suplente: Stephen James Aliou Merkulova, traballadora social do Concello de Padrón. En virtude do establecido no artigo 71.4 do Convenio colectivo e acordo regulador do persoal ao servizo do Concello de Padrón, o Comité de Empresa poderá nomear un representante nas sesións do Tribunal que actuará con voz pero sen voto.7.2. O tribunal poderá dispoñer a incorporación aos seus traballos de asesores especialistas que estime pertinentes, limitándose ditos asesores a prestar a súa colaboración nas súas especialidades técnicas e terán voz pero non voto. O nomeamento destas/os asesores especialistas corresponderalle a/o Alcalde a proposta do Tribunal.8. NORMAS DE FUNCIONAMENTO DO TRIBUNAL CUALIFICADOR.8.1. O tribunal non poderá constituírse nin actuar sen a asistencia de, polo menos, a metade dos seus membros e, en todo caso, sen asistencia da ou do presidente e secretario.8.2. Por cada sesión do tribunal levantarase acta, que lida ao principio da sesión seguinte e feitas, de ser o caso, as rectificacións que procedan, autorizarase coa sinatura da/o secretaria/o e o visto e prace da/o presidente.8.3. As e os membros do Tribunal, así como as/os asesores especialistas designados, terán que absterse de intervir cando concorran algunha das causas previstas no artigo 23 da Lei 40/2015, do 1 de outubro, ou se tivesen realizado tarefas de preparación de aspirantes a probas selectivas nos cinco anos anteriores á publicación da convocatoria do proceso que regulan estas bases. A ou o presidente poderá solicitar das e dos membros do tribunal e das/os asesores especialistas declaración expresa de non atoparse incursos nas circunstancias previstas no artigo 23 da Lei 40/2015, de réxime xurídico do sector público. As e os aspirantes poderán recusar aos membros do tribunal cando concorran as circunstancias previstas na presente base.8.4. En ningún caso o tribunal poderá aprobar, nin declarar, que teñen superado o concurso un número superior de aspirantes ao de postos convocados. Calquera proposta que contraveña o establecido nesta norma será nula de pleno dereito.8.5. As e os membros do tribunal, así como, aqueles asesores especialistas que nomee, terán dereito ao abono de asistencias, de conformidade co previsto no anexo IV do Real decreto 462/2002, do 24 de maio, sobre indemnizacións por razón do servizo.9. MÉRITOS QUE SE VALORARÁN NO CONCURSO.9.1. Remitidos polo Servizo Público de Emprego os curriculums vitae das e dos aspirantes, o Tribunal cualificador reunirase nunha ou no número de sesións que resulten necesarias, que non serán públicas, a efectos de valorar os méritos que consten nos curriculums remitidos polo Servizo Público de Emprego. O resultado da valoración farase público, mediante a súa exposición no Taboleiro de anuncios electrónico e no da Casa do Concello e na páxina web do Concello de Padrón (www.padron. gal). 9.2. O Tribunal, en ningún caso, poderá valorar o que non conste nos curriculums remitidos polo Servizo Público de Emprego, sen prexuízo das aclaracións que o Tribunal poida solicitar a este servizo sobre os datos que consten naqueles, ou ben, acordar a realización dunha entrevista curricular ás persoas aspirantes para os efectos de aclarar os méritos alegados.9.3. A puntuación máxima total do concurso establécese en cinco (5) puntos e será o resultado de sumar os méritos que se enumeran nos seguintes apartados cos límites que se sinalan para cada un deles: A) Por estar en posesión do permiso de conducción C1: 2 puntos. B) Por estar en posesión do permiso de conducción B: 1 punto. C) Cursos de formación. Máximo 2 puntos. En materias relacionadas directamente coas tarefas do posto de traballo convocado, impartidos por escolas públicas de formación de persoal ao servizo das administracións públicas, organismos da administración e institucións públicas ou dedidamente homologados por estos. Por cada curso de formación: 0,2 puntos.9.4. De ser necesario, o resultado da valoración redondearase en dous decimais para cada un dos apartados e subapartados.10. PROPOSTA DE RESOLUCIÓN.10.1. Concluída a valoración de méritos de todas e todos os aspirantes, o Tribunal as/os relacionará por orde decrecente en función da puntación final obtida por cada un deles e formulará ao órgano competente a proposta de nomeamento a favor das ou dos candidatos que obtiveran as dúas mellores puntuacións. Esta proposta de nomeamento e a relación das puntuacións obtidas polas e polos aspirantes será obxecto de publicación no Taboleiro de anuncios electrónico e no da Casa do Concello e na páxina web do mesmo (www.padron. gal). 10.2. En caso de empate nas puntuacións de dous ou máis candidatos ou candidatas, o Tribunal resolverá conforme aos seguintes criterios: en primeiro lugar, a favor daquel aspirante que teña o menor nivel de protección por desemprego; en segundo lugar, de persistir o empate, a favor daquel que teña maiores cargas familiares entendéndose por estas ter a cargo o/a cónxuxe, parella de feito, fillos e fillas menores de 26 anos ou maiores con discapacidade, persoas maiores incapacitadas ou menores en acollemento; por último, de persistir o empate, resolverase por sorteo. Nestes casos o Tribunal deberá solicitar ás persoas candidatas a acreditación do criterio de desempate, mediante a presentación da documentación que estime máis axeitada para este fin.11. NOMEAMENTO.11.1. De acordo á proposta formulada polo Tribunal, o órgano competente, nomeará persoal laboral temporal do Concello de Padrón á persoa ou persoas que obtiveran a maior puntuación no concurso, o que se fará público no Taboleiro de anuncios electrónico e no da Casa do Concello de Padrón e na páxina web do mesmo (www.padron. gal). 11.2. No prazo máximo dun (1) día hábil, contado desde o día de inserción da publicación citada no parágrafo anterior, a persoa nomeada deberá presentarse nas oficinas municipais coa documentación que se sinala a continuación, orixinal ou copia compulsada, para os efectos da sinatura do correspondente contrato laboral: a) Documento nacional de identidade, pasaporte ou tarxeta de residente. As ou os familiares dos anteriores, visado e, de selo caso, documentación acreditativa do vínculo do parentesco e unha declaración xurada ou promesa do cónxuxe ou ascendente do que dependa de que non está separado de dereito ou de que a ou ao aspirante vive ás súas expensas ou está ao seu cargo. b) Declaración responsable, asinada pola ou polo aspirante, de non estar afectada/a por ningún dos motivos de incompatibilidade recollidos na lexislación vixente sobre incompatibilidades do persoal ao servizo das administracións públicas e de non ter sido separada/o do servizo de calquera das administracións públicas ou dos órganos constitucionais ou estatutarios das comunidades autónomas por expediente disciplinario ou resolución xudicial firme nin encontrarse en inhabilitación absoluta ou especial para empregos ou cargos públicos por resolución xudicial, ou para exercer funcións similares ás que se desempeñaba no caso do persoal laboral, segundo o modelo que se insire nestas bases como Anexo I. No caso de ser nacional doutro Estado, declaración responsable, asinada pola ou polo aspirante, de non estar afectada/o por ningún dos motivos de incompatibilidade recollidos na lexislación vixente sobre incompatibilidades do persoal ao servizo das administracións públicas e de non estar inhabilitado ou en situación equivalente que impida, no seu Estado, nos mesmos termos, o acceso ao emprego público. c) Certificación médica actualizada na que se faga constar expresamente que a ou o aspirante reúne a capacidade funcional para o desempeño das tarefas propias do posto de traballo. Esta certificación non poderá ter unha antigüidade superior aos tres (3) meses anteriores ao día de remate do prazo de presentación de instancias. d) Tarxeta da Seguridade Social no suposto de ter sido dado de alta con anterioridade. e) Declaración responsable de estar desempregada/o e inscrita/o no Servizo Público de Emprego de Galicia e de que non foi contratada ou contratado por un período igual ou superior a nove meses con cargo ás axudas concedidas no ano 2019 pola Consellería de Economía, Emprego e Industria no ámbito de colaboración coas entidades locais e coas entidades sen ánimo de lucro, en materia de políticas activas de emprego, para a contratación de traballadores desempregados, nos termos establecidos polo artigo 14 punto 1 e 2 da Orde de 20 de decembro de 2019, de acordo ao modelo que se facilitará nas oficinas municipais.11.3. No suposto de que a persoa seleccionada non se presente no prazo establecido no parágrafo anterior á sinatura do contrato, non presente a documentación que se cita no mesmo, renuncie expresamente e por escrito ao seu nomeamento ou á prestación dos servizos ou situacións similares, será nomeada a persoa coa puntuación seguinte máis alta segundo a relación confeccionada polo Tribunal Cualificador e así sucesivamente de darse nesta última tamén algunha daquelas situacións.11.4. En tanto non se formalice o contrato e non se incorpore ao posto de traballo, a persoa seleccionada non terá dereito a prestación económica algunha.12. CREACIÓN DUNHA BOLSA DE EMPREGO.12.1. Crearase unha bolsa de emprego para a cobertura de postos de traballo con carácter interino ou a celebración doutros contratos laborais con carácter temporal para os que se esixan os mesmos requisitos que nas presentes bases, acudindo ás/aos aspirantes relacionados por orde decrecente de puntuación na listaxe confeccionada polo Tribunal cualificador.12.2. A ou o aspirante que resultase nomeado no proceso regulado nestas bases, unha vez extinguido o contrato laboral, pasará a formar parte desta bolsa na orde que lle corresponda póla súa puntuación. Non obstante, si a persoa nomeada tralo proceso que regulan estas bases incorre nalgún dos supostos relacionados na base 11.3 será excluída con carácter definitivo da bolsa de emprego.13. FUNCIONAMENTO DA BOLSA DE EMPREGO.13.1. No caso de producirse a necesidade de proveer un ou varios postos de traballo, coas características sinaladas, requerirase á ou ás persoas incluídas na listaxe coas maiores puntuacións que nese momento non estén prestando servizos para o Concello de Padrón como peón do servizo de conservación do medio ambiente, para os efectos de que, nun prazo fixado polo órgano competente en función da urxencia na provisión do posto, se incorpore a éste previa sinatura do correspondente contrato laboral. Igualmente será fixado polo órgano competente o número de persoas por posto ás que se lle remitirá, indicándolle o número de orde no que se atopa na prelación establecida polo Tribunal, de tal maneira que, no suposto de que a persoa ou persoas coas maiores puntuacións non se presenten á sinatura do contrato no prazo establecido, non aporten debidamente a documentación á que se refire o parágrafo seguinte ou renuncien por escrito a prestar os servizos para os que se lle require, poida pasarse a/aos seguinte/s na lista.13.2. A oferta do posto será notificado na forma prevista na Lei 39/2015, do 1 de outubro, do procedemento administrativo común das administracións públicas (en adiante LPAC), ao enderezo postal sinalado no curriculum vitae remitido pola Oficina de emprego público e, de estimalo necesario, en atención ao tempo transcorrido ou por calquera outro motivo xustificado, na devandita notificación incluirase a relación da documentación que deberá presentar de novo para os efectos de comprobar que se seguen a cumprir os requisitos de participación no proceso selectivo de acordo ao previsto na base 5. De resultar infructuosa a notificación, tralos dous intentos previstos no artigo 42.2 da LPAC, procederase do mesmo xeito coa/s seguinte/s persoa/s da lista sen necesidade de realizar a publicación no Boletín Oficial do Estado que se prevé no artigo 44 da mesma Lei dada a celeridade para o que está previsto este procedemento e a temporalidade dos postos que con el se poden cubrir.13.3. Igualmente será fixado polo órgano competente o número de persoas por posto ás que se lle remitirá a oferta indicándolle o número de orde no que se atopa na bolsa, de tal maneira que, no suposto de que a persoa ou persoas coas maiores puntuacións non se presenten á sinatura do contrato no prazo establecido, non aporten debidamente a documentación que se lles solicite ou renuncien por escrito a prestar os servizos para os que se lle require, pasarase a/s seguinte/s na lista. A persoa que incorra nalgunha das circunstancias mencionadas no parágrafo anterior será excluída con carácter definitivo da bolsa de emprego agás que a renuncia, que en todo caso deberá realizarse por escrito, se deba algún dos seguintes motivos: a) Que a persoa se atope de permiso por paternidade ou maternidade. b) Que a persoa se atope na situación de incapacidade laboral temporal por enfermidade común ou accidente profesional. c) Que se atope prestando servizos para o Concello de Padrón noutro posto de traballo. Nos supostos a) e b) a renuncia deberá acompañarse dos documentos acreditativos da situación. No suposto de que non o acredite debidamente no prazo que se lle indique, será excluída definitivamente da lista. Serán igualmente causas de exclusión definitiva da lista a renuncia á continuidade no desempeño do posto de traballo aceptado e todas aquelas outras que motivan a perda da condición de empregado público.13.4. No suposto de que a necesidade de proveer o posto non fora previsible coa antelación suficiente e a súa cobertura fora necesaria para evitar graves prexuízos no funcionamento e/ou prestación do servizo público, o chamamento poderá realizarse telefonicamente ao número consignado no curriculum vitae. Nestes supostos, a ou o empregado público que realice esta tarefa o intentará por dúas veces no mesmo día a horas diferentes cun intervalo mínimo entre chamadas dunha hora. De resultar infructuosos ambos chamamentos pasarase á seguinte persoa da lista. En calquera dos supostos a ou o empregado extenderá dilixencia dos chamamentos realizados indicando número de teléfono, día, hora e minutos e resultado da oferta que poderá ser: a) Non contesta. b) Acepta. c) Renuncia. d) Permiso por paternidade ou maternidade ou incapacidade laboral temporal. Nestes casos deberáselle informar da necesidade de acreditar a circunstancia que concorra no prazo máximo de cinco (5) días hábiles desde o chamamento. En caso contrario procederase ao seu tratamento como renuncia.13.5. As persoas ás que resulte infructuosa a notificación da oferta ou o chamamento telefónico e aquelas que de xeito continuado, ou discontinuo nun período de 3 anos, prestaran servizos durante un período igual ou superior a 12 meses para o Concello de Padrón como peón de medio ambiente a través do procedemento regulado na bolsa de emprego, pasarán ao final da lista.14. NORMA FINAL.14.1. Estas bases, a súa convocatoria e cantos actos administrativos deriven das mesmas, así como as actuacións do Tribunal, poderán ser impugnadas polos interesados ou polas interesadas nos casos e na forma establecida pola Lei 39/2015 do 1 de outubro, de procedemento administrativo común das administracións públicas e na Lei 29/1998 de 13 de xullo reguladora da xurisdicción contencioso-administrativa.14.2. O Tribunal queda facultado para resolver as dúbidas que poidan presentarse e adoptar as resolucións, criterios e medidas necesarias para a boa orde do concurso naqueles aspectos previstos ou non nestas bases, sendo en todo caso aplicable para o non previsto a normativa recollida na base 1. O Alcalde (documento asinado dixitalmente) Asdo. Antonio Fernández Angueira ANEXO I. MODELO DE DECLARACIÓN RESPONSABLE Á QUE SE REFIRE A BASE 11.2. b) DAS QUE REXEN O PROCEDEMENTO DE SELECCIÓN PARA A PROVISIÓN TEMPORAL DUN (1) POSTO DE TRABALLO DE PEÓN DE MEDIO AMBIENTE DO CONCELLO DE PADRÓN, EN RÉXIME DE DEREITO LABORAL TEMPORAL, MEDIANTE O SISTEMA DE CONCURSO. DONA/DON., con DNI, NIE ou pasaporte número. e enderezo en …. DECLARO BAIXO A MIÑA RESPONSABILIDADE: Non estar afectada/o por ningún dos motivos de incompatibilidade recollidos na lexislación vixente sobre incompatibilidades do persoal ao servizo das administracións públicas, nin ter sido separada/o do servizo de calquera das administracións públicas ou dos órganos constitucionais ou estatutarios das comunidades autónomas por expediente disciplinario ou resolución xudicial firme nin atoparme en inhabilitación absoluta ou especial para empregos ou cargos públicos por resolución xudicial, ou para exercer funcións similares ás que se desempeñaba no caso do persoal laboral. Lugar, data e sinatura.>> Padrón, 26 de xuño de 2020 O Alcalde (documento asinado dixitalmente) Asdo. Antonio Fernández Angueira